Diari Oficial de la Generalitat Valenciana


Sumari del DOGV 5468, del 12-03-2007 (2007/2447)

Concessió de premis al Major Interés Turístic a les "Fogueres" d'Alacant, en determinades categories, per a l'anualitat 2007.
-----------------------------------------------------------------------------------------------------------------------------

### Dades del document

Número de DOGV
:   5468

Data del DOGV
:   12-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2447


Data del document
:   13-02-2007

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Alacant
    * premi cultural
    * cultura popular
    * turisme
    * distinció honorífica

La consellera de Turisme, com a presidenta de l'Agència Valenciana del Turisme, en data 5 de febrer de 2007, va resoldre:  
"Establir les bases per a la concessió per part de l'Agència Valenciana del Turisme dels Premis al Major Interés Turístic a les "Fogueres" d'Alacant de determinades categories, en l'edició de 2007.  
Primera  
L'Agència Valenciana del Turisme atorgarà els premis al Major Interés Turístic a les "Fogueres" d'Alacant de les categories Especial, Primera, Segona, Tercera, Quarta, Cinquena i Sisena, pels imports següents:  
· Especial 4.490 Euros  
· Primera 2.190 Euros  
· Segona 1.890 Euros  
· Tercera 1.590 Euros  
· Quarta 1.240 Euros  
· Cinquena 1.040 Euros  
· Sisena 893 Euros  
Les Comissions de les Fogueres guanyadores rebran, com a premi, els anteriors imports líquids.  
Segona  
L'elecció de la Foguera guanyadora de cada categoria en l'edició 2007 competix als representants designats a l'efecte per la direcció de l'Agència Valenciana del Turisme.  
Tercera  
La Comissió Gestora de les Fogueres de Sant Joan notificarà a l'Agència Valenciana del Turisme, tan prompte es conega la resolució del jurat i mitjançant document acreditatiu, els distints premis atorgats a les "Fogueres", en les categories corresponents, en l'edició 2007.  
Esta comunicació s'efectuarà mitjançant la remissió a l'Agència Valenciana del Turisme per part de la Comissió Gestora dels Fogueres de Sant Joan d'un certificat emés pel seu secretari, al qual s'adjuntarà la còpia de les actes dels Jurats amb l'adjudicació dels premis de les "Fogueres", dades identificatives de les Comissions de les Fogueres guanyadores, així com un informe o memòria de les actuacions, i el pagament del premi queda condicionat a la recepció per part de l'Agència de l'esmentada documentació.  
Quarta  
Una vegada identificades les Comissions de les Fogueres guanyadores a què es referix la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'elles.  
Cinquena  
En les esmentades resolucions nominatives, la presidenta de l'Agència Valenciana del Turisme requerirà a les Comissions de les Fogueres guanyadores de cada un dels premis perquè, en compliment de la vigent normativa pressupostària i de concessió d'ajudes i de subvencions, aporten els documents necessaris per a lliurar el premi a favor seu, molt especialment aquells que els acrediten, respectivament, de trobar-se al corrent de les obligacions fiscals i davant de la Seguretat Social, així com si s'han obtingut altres ajudes o subvencions d'Administracions o ens públics diferents de l'Agència Valenciana del Turisme per a la mateixa finalitat objecte de col·laboració econòmica per part d'esta última, a l'efecte del que preveu l'article 47, apartat 4.b), del Text Refós de la Llei d'Hisenda Pública de la Generalitat Valenciana, en la redacció donada per l'article 20 de la Llei 14/1997, de 29 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, en relació amb l'article 47, apartat 8, del Text Refós de la Llei d'Hisenda Pública de la Generalitat Valenciana. Igualment, les Comissions de les Fogueres guanyadores hauran d'aportar l'imprés de manteniment de tercers que l'Agència els facilitarà a este efecte, degudament emplenat, una còpia de l'Acta de nomenament del representant de la Foguera, així com un certificat de l'entitat financera corresponent on conste el número de compte corrent de la Foguera premiada.  
Sisena  
Previs els tràmits administratius i pressupostaris de compliment obligatori, l'Agència farà efectiu l'import dels premis al Major Interés Turístic a favor de les respectives Comissions de les Fogueres guanyadores, en les quanties disposades en la base primera, en el termini màxim de quaranta dies des de la recepció de la documentació justificativa i després de l'Informe de l'Àrea de Mercats i Comunicació que les prestacions s'ajusten al que estipula".  
València, 13 de febrer de 2007.- El sotssecretari de la Conselleria de Turisme: Carlos-Alberto Precioso Estiguin.